কারণ যারা জাতীয় ঐক্যফ্রন্টের নেতৃত্ব দিচ্ছেন সমাজ এবং রাষ্ট্রের গণতান্ত্রিক নেতা হিসেবে তাদের অতীত একটি পরিচয় আছে। তিনি বলেন, জাতীয় ঐক্যফ্রন্ট মানুষের মধ্যে আশাবাদ সৃষ্টি করেছে। এই কারণে ঐক্যফ্রন্টকে একটি সমাবেশের অনুমতি দিতেও গড়িমসি করছে সরকার। অন্যদিকে বিএনপি নেতৃবৃন্দকে গ্রেপ্তার করা হচ্ছে। তত্ত্বাবধায়ক সরকারের সাবেক উপদেষ্টা ব্যারিস্টার মঈনুল হোসেনের প্রসঙ্গে দুদু বলেন, বাংলাদেশের অন্যতম গণতন্ত্র প্রিয় ব্যক্তি হল প্রবীণ আইনজীবী ব্যারিস্টার মঈনুল হোসেন। যিনি মরহুম শেখ মুজিবুর রহমানের পার্লামেন্টে বাকশাল গঠনের প্রতিবাদ করেন। তখন শতশত রাজনীতিবিদের মধ্যে একমাত্র তিনিই বাকশালের বিরোধীতা করে পার্লামেন্ট থেকে পদত্যাগ করেছিলেন। গণতন্ত্রের পক্ষে ভূমিকা নিয়েছিলেন। অথচ আজ ঠুনকো অভিযোগে দেশের প্রথিতযশা কিছু ব্যক্তি তার সঙ্গে যে আচরণ করছে, তাতে আমি অবাক হচ্ছি। তিনি বলেন, আমি অবাক বিষ্ময়ে তাকিয়ে দেখি আর ভাবি যখন দেশের শেয়ারবাজারের লুন্টনকারী হিসেবে যারা চিহ্নিত, বাংলাদেশের সেন্টাল ব্যাংক যখন লুটপাট সহ-অধিকাংশ ব্যাংক যখন ফাকা করে ফেলা হয়েছে। এসব ব্যক্তিরা কি তখন সরকারের বিরুদ্ধে উকিল নোটিশ পাঠিয়েছিলেন? মামলা করেছিলেন?